text: Kolding FC tabte til sidst
  16 september 2010 kl. 06.18
  Det er slut med at kalde sig ubesejret på hjemmebane. Kolding FC tabte onsdag aften 2-1 til AGF.
  Spillerne fra Kolding FC havde fået sin opgave for. 
  Onsdag aften tog de nemlig imod modstanderne fra AGF, der mere og mere ligner et nyt Superliga-mandskab fra næste sæson.
  Koldingenserne havde dog vundet sine seneste to opgør, så selvtilliden var dog på plads.
  Det blev også til 1-0 til de bordeaux-blusede efter blot 10 minutter. 
  Den tidligere AC Horsens angriber, Casper Johansen, blev spillet i dybden efter et århusiansk boldtab på midten. 
  Og den direkte duel med AGF-keeper Steffen Rasmussen vandt Johansen, og så kunne jublen bryde løs i Kolding.
  
  En anden 2. halvleg
  Det blev ikke til mange chancer for udeholdet i første halvleg. 
  En ting, der dog blev lavet om på i efter pausen.
  Her satte AGF sig på begivenhederne, hvilket blandt andet gav en kæmpechance til David Devdariani, ligesom Kasper Povlsen fik et mål annulleret for offside. 
  Hefter kom kampen ind i en mere ujævn periode, men med et kvarters tid igen, kom udligningen.
  Stephan Andersen kunne til stor ærgrelse for Kolding-fansene heade udligningen i kassen.
  Med fem minutter igen lagde Benny Feilhaber et indlæg ind til indskiftede Sanel Kapidzic, der kunne pande bolden i mål og på den måde sikre AGF 2-1-sejren.
  